
Z A P I S N I K
27. sjednice Vijeća Mjesnog odbora Novoselec,
održane 18. kolovoza 2023.
u prostoru objekta mjesne samouprave, Novoselečki put 181
s početkom u 18:00 sati



NAZOČNI ČLANOVI VIJEĆA:  Petra Križić, Karlo Lušo, Ivan Radoš, Gordana Cindrić
NENAZOČNI ČLANOVI VIJEĆA: Mario Žugčić

Predsjedava Petra Križić, predsjednica Vijeća.
Zapisnik vodi Petra Križić, predsjednica Vijeća.

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati te otvara 27. sjednicu Vijeća Mjesnog odbora.
	Bez rasprave,  jednoglasno, Vijeće prihvaća tekst Zapisnika 26. sjednice Vijeća, održane 19. srpnja 2023. bez izmjena.

D N E V N I    R E D:
1. [bookmark: _Hlk135672932]Komunalna problematika.
2. Pitanja, prijedlozi i obavijesti.



Ad 1. Komunalna problematika.


[bookmark: _Hlk112065319]U raspravi sudjeluju svi prisutni.

Vijeće jednoglasno donosi:








ZAKLJUČAK

o komunalnoj problematici kroz 2023. godinu.

1. Započeta je izgradnja infrastrukture odvodnje u ulici Branovečina od kbr. 19 do kbr. 19h, sa rokom završetka 28. studenog 2022.g. – do današnjeg dana NEZAVRŠENI RADOVI spajanja odvodnje prema kućanstvima, postavljanje šahtova i završno asfaltiranje;
2. Nakon radova vodoopskrbe NISU SANIRANI prijekopi u ulici Krča kbr. 14. do 22. i Krča kbr. 21. do 28.;
3. Zamijenjena je ograda na nogometnom igralištu pored Mjesnog odbora Novoselec, ali NISU POSTAVLJENA ulazna vrata na samom ulazu u igralište sukladno zahtjevu;
4. Postavljena su dva led reflektora s lijeve strane nogometnog igrališta, dok s desne strane NISU POSTAVLJENI led reflektori;
5. U planu za 2022.g. uvršteno asfaltiranje Žugčićeve ulice od Novoselečkog trga do kbr. 31. - NIJE REALIZIRANO, također potrebno vratiti i uzdignutu plohu na mjesto gdje je prethodno bila postavljena;
6. Zahtjev za sanaciju ulegnutih kocki ispred objekta MO Novoselec – NIJE REALIZIRAN;
7. Zahtjev za postavljanje video nadzora na objektu MO Novoselec – NIJE REALIZIRAN;
8. Zapuštenost javnih zelenih površina u smislu ne održavanja odnosno košnje zelenih površina – potrebno pristupiti redovnom održavanju;
9. Problematika dotrajalih vodovodnih cijevi na području MO Novoselec – sanacija puknuća cijevi na istim lokacijama u nekoliko navrata, na adresi Novoselečki put 181, Novoselečki put između br 42 i 44 te Branovečina 113 c;
10. U nekoliko navrata je izvršen servis plinskog bojlera u objektu mjesnog odbora Novoselec. S obzirom da je bojler premalog kapaciteta grijanja prostorija u objektu, temeljem prethodnog zaključka VMO Novoselec potrebna je zamjena za veći plinski bojler;
11. Od strane građana pokrenuta je inicijativa vezano za postavljanje uspornika prometa sa iscrtanim pješačkim prijelazom na području Mjesnog odbora Novoselec, u ulici Lektrščica kod kbr. 36.;
12. Komunikacija sa komunalnim redarom je ostvarena i uspješno realizirana u smislu otklanjanja nakupljenog glomaznog otpada, ostatka granja po javnim površinama u šumi i uz glavnu cestu te uređenja zapuštenih privatnih dvorišta.

Sukladno Planu malih komunalnih akcija za 2023.g., a temeljem zahtjeva i zaključka 18. sjednice Vijeća Mjesnog odbora Novoselec, održane 3.11.2022. godine zatraženo, a do današnjeg dana nije realizirano:

1. Asfaltiranje nogometnog igrališta te travnate površine između dječjeg i nogometnog igrališta na Novoselečkom putu 181;
2. Senščak II. odvojak od kbr. 9 do kbr. 21 – asfaltiranje;
3. Ulica Ključariček od kbr. 32 do kbr. 38 – asfaltiranje;
4. [bookmark: _Hlk118320174]Branovečina kbr.80K do kbr. 80G – asfaltiranje;
5. Branovečina kbr.80D do kbr. 80F – asfaltiranje;
6. Čišćenje otvorenih kanala uz prometnice: Žugčićeva ulica od kbr. 20 do spoja sa Brestovečkom ulicom, ulica Novoselečki put (kat.č. 7202/9) te ulica Branovečina od kbr. 100 do spoja sa Trnovčicom;
7. Zamjena ulazne ograde u park te postojećih dotrajalih sprava u dječjem parku na adresi Novoselečki put 181;
8. Postavljanje većeg broja spremnika za plastični i miješani komunalni otpad u i okolo dječjeg i nogometnog igrališta;
9. Obnova i bojanje sprava u dječjem parku, te popravak zaštitne ograde na Novoselečkom trgu - redovno održavanje i košnja trave; 



Ad 2.  Pitanja, prijedlozi i obavijesti.

Rasprava vezano za organizaciju Dana Novoselca u rujnu 2023. 

Obzirom da nema više pitanja, prijedloga i obavijesti predsjednica zaključuje sjednicu u 19,00 sati.
                                                                                       
                                                                                              Predsjednica
                                                                                              Vijeća mjesnog odbora 
                                                                                              Novoselec

                                                                                                                 Petra Križić
